LALIN รายได้พุ่ง-ค่าใช้จ่ายลด หนุนกำไรไตรมาส 3 โต 29% มาที่ 308 ลบ.
LALIN รายได้พุ่ง-ค่าใช้จ่ายลด หนุนกำไรไตรมาส 3 โต 29% มาที่ 308 ลบ.
16 พ.ย. 2563

บริษัท ลลิล พร็อพเพอร์ตี้ จำกัด (มหาชน) หรือ LALIN รายงานผลการดำเนินงานงวดไตรมาส 3 และงวด 9 เดือนแรกของปี 2563 มีกำไรสุทธิ ดังนี้

ทั้งนี้ ปัจจัยที่ส่งผลให้บริษัทมีกำไรสุทธิเติบโต เนื่องจากบริษัทมีรายได้จากการขายเท่ากับ 1,447.89 ล้านบาท เพิ่มขึ้นจากช่วงเดียวกันของปีก่อน ซึ่งอยู่ที่ 1,213.63 ล้านบาท หรือคิดเป็นการเพิ่มขึ้นร้อยละ 19.30 ซึ่งเป็นการขยายตัวได้สูงกว่าค่าเฉลี่ยของอุตสาหกรรมภาพรวม ทั้งนี้การเพิ่มขึ้นเป็นผลจากการดำเนินกลยุทธ์อย่างถูกต้องของบริษัท โดยเน้นกลุ่มลูกค้า Real Demand รวมทั้งการบริหารงานด้านการขายและตลาดได้ดีทำให้สามารถทำผลงานได้เป็นไปตามเป้าหมายที่วางไว้
ด้านค่าใช้จ่ายในการขาย และบริหาร เท่ากับ 129.38 ล้านบาท ปรับลดลงเล็กน้อยจากช่วงเดียวกันของปีก่อนซึ่งอยู่ที่ 133.50 ล้านบาท หรือคิดเป็นการลดลงร้อยละ 3.09 ในขณะที่ยอดรับรู้รายได้จากการขายมีการขยายตัวที่ร้อยละ 19.30 จึงส่งผลให้ อัตราส่วนค่าใช้จ่ายในการขายและบริหารต่อรายได้จากการขาย (SG&amp;A/Sales) ปรับลดลงจากร้อยละ 11.00 ในไตรมาส 3 ปี 2562 เหลือเพียงร้อยละ 8.94 ในไตรมาส 3 ปี 2563
ส่วนค่าใช้จ่ายทางด้านการเงินในไตรมาส 3 ปี 2563 เท่ากับ 4.26 ล้านบาท ปรับลดลงเล็กน้อยจากช่วงเดียวกันของปีก่อน ซึ่งอยู่ที่ 5.34 ล้านบาท และปรับลดลงเมื่อเทียบกับยอดรับรู้รายได้ โดยในไตรมาส 3 ปี 2562 อยู่ที่ร้อยละ 0.44 ในขณะที่ไตรมาส 3 ปี 2563 อยู่ที่ร้อยละ 0.29